
ZAPISNIK
16. sjednice Vijeća Mjesnog odbora Miroševec,
održane 21. rujna 2026.
u objektu mjesne samouprave Miroševec, Miroševečka c.131
s početkom u 20,00 sati

NAZOČNI ČLANOVI VIJEĆA: Zdravko Mišić, Sanja Kelčec-Ključarić, Krešimir Huzek, Andrija Čepin, Danijel Folnegović

Predsjedava: Krešimir Huzek, predsjednik Vijeća.
Zapisnik vodi: Krešimir Huzek

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 16. sjednicu Vijeća Mjesnog odbora.
Predsjednik daje na verifikaciju zapisnik 15. sjednice.
Vijeće jednoglasno prihvaća tekst zapisnika 15. sjednice Vijeća održane dana 24. kolovoza 2026.
Na prijedlog predsjednika, Vijeće jednoglasno prihvaća dopunu te utvrđuje

DNEVNI RED

1. Zaključak o prijedlogu za asfaltiranje ulica Ravenečki vinogradi i Miroševečki gaj – donošenje zaključka;
2. Zaključak o prijedlogu za postavljanje zaštitne ograde na dječjem igralištu na Miroševečkoj cesti – donošenje zaključka;
3. Zaključak o prijedlogu za izmještanje postojećeg autobusnog stajališta u ulici Čepini kod kbr. 170, na lokaciju Čepini kod kbr. 176 – donošenje zaključka;
4. Zaključak o prijedlogu lokacije za postavljanje stalaka za odlaganje bicikala – donošenje zaključka;
5. Pitanja, prijedlozi i obavijesti.


Ad. 1. Zaključak o prijedlogu za asfaltiranje ulica Ravenečki vinogradi i Miroševečki gaj – donošenje zaključka;
Predsjednik otvara raspravu o prijedlogu promjene zaključka o prioritetima asfaltiranja.
Nakon provedene rasprave, Vijeće jednoglasno donosi

ZAKLJUČAK

Predlaže se putem Plana komunalnih aktivnosti Gradske četvrti Gornja Dubrava u 2027. asfaltirati ulice Ravenečki vinogradi i Miroševečki gaj.
Ovaj zaključak dostavlja se Vijeću Gradske četvrti Gornja Dubrava.


Ad. 2. Zaključak o prijedlogu za postavljanje zaštitne ograde na dječjem igralištu na Miroševečkoj cesti – donošenje zaključka;
Predsjednik otvara raspravu o prijedlogu za postavljanje zaštitne ograde na dječjem igralištu na Miroševečkoj cesti.
Nakon provedene rasprave, Vijeće jednoglasno donosi

ZAKLJUČAK

1. Razmotren je zahtjev građana za postavljanje zaštitne ograde na dječjem igralištu koje se nalazi na križanju Miroševečke ceste i ulice Žigulići, a koje graniči sa privatnim posjedom. Obzirom se na navedenom privatnom posjedu nalazi pas, često dolazi do neugodnih i nesigurnih situacija, jer djeca preskaču postojeću ogradu kako bi dohvatila loptu koja padne u dvorište. 
1. Vijeće podržava gore navedeni prijedlog i predlaže postavljanje dodatne zaštitne ograde na dječjem igralištu na križanju Miroševečke ceste i ulice Žigulići, i to cijelom dužinom granice sa privatnim posjedom, cca 2 metra u visinu u odnosu na postojeću ogradu.

 
Ad. 3. Zaključak o prijedlogu za izmještanje autobusnog stajališta – donošenje zaključka;
Predsjednik otvara raspravu o prijedlogu za izmještanje postojećeg autobusnog stajališta. U pozivu je omaškom navedeno da se traži izmještanje autobusnog stajališta u ulici Čepini. Stajalište se nalazi na Miroševečkoj cesti (križanje sa ulicom Čepini). Vijećnik Andrija Čepin napominje da je pri odabiru nove lokacije osobito važna sigurnost svih sudionika u prometu. Ističe da se kod kbr. 176 nalazi obilježeni pješački prijelaz, čime se povećava sigurnost pješaka prilikom prelaska ceste.
Nakon provedene rasprave, Vijeće jednoglasno donosi

ZAKLJUČAK

1. Predlaže se izmještanje postojećeg autobusnog stajališta koje se nalazi na Miroševečkoj cesti kod kbr. 170 (na križanju sa ulicom Čepini), na novu lokaciju na Miroševečkoj cesti kod kbr. 176, u smjeru Vidovca.
1. Gore navedeno predlaže se radi veće sigurnosti i bolje preglednosti, budući se na novopredloženoj lokaciji nalazi i obilježeni pješački prijelaz.
1. Ovaj zaključak dostavlja se Vijeću Gradske četvrti Gornja Dubrava, na daljnje postupanje.

Ad. 4. Zaključak o prijedlogu lokacije za postavljanje stalaka za odlaganje bicikala – donošenje zaključka;
Predsjednik otvara raspravu o prijedlogu lokacije za postavljanje stalaka za odlaganje bicikala.
Nakon provedene rasprave, Vijeće jednoglasno donosi

ZAKLJUČAK

Vijeće predlaže postavljanje stalaka za odlaganje bicikala kod ulaza u dječje igralište koje se nalazi na križanju Miroševečke ceste i ulice Žigulići, kako bi se spriječilo njihovo neadekvatno odlaganje unutar samog igrališta i na taj način smanjilo prostor za igru i kretanje.

Ad. 5. Pitanja, prijedlozi i obavijesti
Predsjednik Vijeća obavijestio je članove Vijeća o izlasku komunalnog redara na teren vezano uz zatvaranje pristupa gradskom zemljištu te ih je izvijestio da je o navedenoj problematici održan sastanak s pomoćnicom pročelnika Ivanom Krišto.
Član Vijeća Zdravko Mišić predložio je da se na ulazu u Dječji park Miroševec postave odgovarajuće oznake zabrane ulaska biciklima i romobilima te zabrane igre loptom unutar dječjeg igrališta. Kao razlog naveo je sigurnost djece, osobito u vrijeme kada je park pun i djeca koriste ljuljačke i druge sprave. Vijeće je upoznao s nedavnim slučajem u kojem je četverogodišnje dijete pogođeno loptom od strane devetogodišnjeg djeteta te istaknuo da napucavanje loptom unutar dječjeg igrališta može ugroziti sigurnost ostalih korisnika.

Završeno u 21,00 sati
KLASA:024-08/26-003/1945
URBROJ: 251-13-11-6/017-26-2
U Zagrebu, 21. rujna 2026.

                                                                                                Predsjednik
Vijeća Mjesnog odbora Miroševec
                                                                                                              Krešimir Huzek

